Situs Pedati Gedé Cirebon

Situs Pedati Gedé Cirebon atawa osok disebut Ki Pedati Gedé mangrupakeun situs sajarah di Kota Cirebon, tepatna di Pekalangan Kidul, Cirebon sarta geus aya ti taun 1371.  Situs ieu rupana gorobag gedé mangrupa artéfak kandaraan anu masih dipiara nepika kiwari. Dumasar kana hasil panalungtikan, kandaraan dijieun dina mangsa pamaréntahan Pangéran Walangsungsang 1445 - 1479, kandaraan ieu biasana dijadikeun alat pikeun ngangkat bahan-bahan anu asalna ti alam sabudeureun minangka bahan baku anu digerakkeun ku kakuatan manusa atawa sato. 

 Sajarah 
Nurutkeun catetan sajarah Gedenk Boek der Gemeente Cheribon, Pedati Gedé Pekalangan, ditaékan ku Syékh Maulana ti Yaman bergelar Ki Gedé Pekalangan, sababna ngaran pedati kasebut cocog jeung juru mudina.  Nanging dumasar kana catetan Sejarah Karaton Kacirebonan, nétélakeun yén pedati ieu dijieun dina masa Pangéran Walangsungsang dina taun 1371 Saka atawa 1449 Maséhi.
jmpl|Detil situs ti kadeukeutan
Pedati Gedé Pekalangan, baheula dipaké pikeun syiar Islam ti wilayah Cirebon nepi ka sababaraha wewengkon pasisir kalér, salain ngajadikeun pedati ieu salaku média Dakwah Islam, pedati ieu ogé pernah dipaké salaku pengangkut bahan kai jeung wangunan nalika pangwangunan Masjid Agung Sang Cipta Rasa diwangun.  Hartina, dina mangsa Sunan Gunung Jati kira-kira taun 1480 Pedati Gedé Pekalangan masih digunakeun jeung difungsikeun pikeun pangwangunan masjid éta.

Hanjakan dina taun 1907 ieu situs ngalaman kaduruk, ku kituna sabahagian aya anu laleungitan jeung ngan ukur 8,9 méter tinu ukuran aslina. Nepi ka taun 1993, mantan Diréktur Musiem Kereta Istana Léiden, Walanda, Herman de Vost miboga inisiatif keur ngalaksanakeun konservasi jeung ngoméan ieu situs. Herman de Vost nétélakeun yén ukuran aslina tina Pedati Gedé Pekalangan nyaéta 15 méter kalayan lebar 2,5 méter jeung jangkungna 3 méter. Pedati ieu  boga 12 roda atawa 6 pasang, nu diwangun ti roda badag jeung ukuranana leuwih leutik jeung roda badag diaméterna 2 méter jeung roda nu leuwih leutik diaméterna 1,5 méter.
jmpl|Detil situs ti kadeukeutan
Unggal roda dihubungkeun tina kai buleud kalayan diaméterna 15 cm jeng diabusken dina poros tina kai ogé.  Dina mangsa éta, poros roda dibéré leuleueur tina geutah damar, sahingga pergerakanna jadi leuwih mulus. Herman de Vost nyebut yén Pedati Gedé Pekalangan téh maha karya asli ti Kebudayaan Cirebon.

 Bagéan kana situs cagar budaya 
jmpl|Bagéan tukang
Pedati Gedé Pekalangan mangrupa benda bersejarah anu baheulana difungsikeun minangka alat transportasi barang. Dumasar Peraturan Menteri Kebudayaan dan Pariwisata Nomor PM.58/PW.007/MKP/2010 jeung Keputusan Walikota Cirebon Nomor 19 Tahun 2001, Pedati Gede Pekalangan geus ditetepkeun minangka benda cagar budaya.

 Rujukan 

Kategori:Artikel Wiki Cagar Budaya 2.0